Nr. inreg……../Data …………..

**CONTRACT DE MANDAT**

**FONOGRAME**

Incheiat astăzi …………

Intre …………….………………………… **denumită in continuare mandant**, cu sediul în orasul …………..…………… adresa ………………………………………………….….., telefon:…………………………..., fax ………………………., mobil…………………….., e-mail………………………. inregistrata la Registrul Comertului sub nr…… J……………. Cod fiscal………………………………………..……….. avand contul curent deschis la………………………..………………………sub nr…………………...……………………….. reprezentata legal prin…………………………….

**şi**

**UNIUNEA PRODUCĂTORILOR DE FONOGRAME DIN ROMÂNIA- Asociația pentru Drepturi Conexe (UPFR), denumită în continuare mandatar**, cu sediul în Bucuresti, Bdul Dimitrie Pompeiu nr 6E, Sector 2, cod fiscal RO 9670110, cont banca RO92RNCB0070153249250001, deschis la BCR - Sucursala PIPERA, reprezentată de Dna Mihaela Alexandrina Scriosteanu, s-a încheiat prezentul contract de mandat special.

Partile au fost de acord cu incheierea prezentui Contract, cu indeplinirea urmatoarelor conditii:

**CAP I DREPTURILE ŞI OBLIGAŢIILE MANDANTULUI**

**ART. 1. Mandantul** dă mandat **Mandatarului** pentru gestiunea colectiva a urmatoarelor drepturi patrimoniale conexe aferente tuturor fonogramelor ce apartin SC................................................, in calitate de titular de drepturi, sau pe care le-a dobandit prin cesiune ori prin licenta exclusiva pentru teritoriul Romaniei si pe care SC................................................. il incredinteaza UPFR, pentru a fi exercitat pe teritoriul Romaniei:

1. dreptul la remuneratia echitabila pentru radiodifuzarea fonogramelor de catre organismele de radiodifuziune si a organismelor de televiziune;
2. dreptul la remuneratia echitabila pentru comunicarea publica a fonogramelor, inclusiv prin intermediul Internetului (comunicare online non interactiva);
3. dreptul de reproducere in scopul comunicarii publice si radiodifuzarii;
4. dreptul de retransmitere prin cablu a propriilor inregistrari sonore;
5. dreptul la remuneratie compensatorie pentru copia privata;
6. Reprezentarea in justiţie, exclusiv pentru actele si faptele care generează încălcări ale drepturilor mentionate la punctele a) - e).

Prezentul mandat se refera exclusiv la utilizarile online non-interactive. Nu fac obiectul prezentului mandat punerea la dispozitia publicului a fonogramelor prin transmisii interactive, la cerere, realizate prin intermediul Internetului sau a altor reţele de comunicaţii de date, cu fir sau fără fir, care permit publicului să influenţeze conţinutul acestora prin accesarea preferenţială a fonogramelor, în orice loc şi în orice moment ales în mod individual.

Nu fac, de asemenea, obiect al prezentului mandat, punerea la dispozitia publicului a fonogramelor sau a reproducerilor acestora prin descarcarea acestora (download) de pe Internet si nici ca tonuri de apel pentru telefoanele mobile sau orice alte tipuri de exploatare in mediul online sau ca utilizare a acestora din cadrul spectacolelor, concertelor prin telefonie mobilă sau alte reţele de comunicaţii de date.

**ART. 2.** Drepturile patrimoniale conexe mentionate la art. 1 sunt aferente repertoriului de fonograme declarat pe propria raspundere de SC...................................................., conform Anexei 1 care face parte integranta din prezentul Contract. Orice declarare de repertoriu depusa pe parcursul derularii Contractului face parte integranta din prezentul Contract.

**ART. 3. Mandantul** este în drept să controleze modul de gestionare a drepturilor sale patrimoniale de către **Mandatar** in limitele prevazute de art. 1341 alin. 2-4 din legea nr. 8/1996 mod. si completata.

**ART. 4. Mandantul** declară trimestrialcătre **Mandatar** toate fonogramele al căror titular de drepturi este şi furnizeaza toate informaţiile și documentele necesare în vederea întocmirii si actualizarii permanente de către **Mandatar** a repertoriului de fonograme protejate şi a evidenţei acestora, precum şi a gestionării drepturilor aferente. **Mandantul** are obligatia declararii repertoriului în formatul indicat de UPFR care face obiectul Anexei nr. 2 la prezentul Contract si face parte integranta a acestuia. Neindeplinirea prezentei obligatii atrage exonerarea de raspundere a UPFR pentru neexecutarea prezentului contract.

**ART. 5. Mandantul** are obligația de a comunica **Mandatarului** în termen de 10 zile orice modificare intervenită în datele de identificare a acestuia (sediu, punct de lucru, telefoane fixe si mobile, adresa de email, cont bancar etc), in caz contrar fiind valabile datele de identificare continute in prezentul Contract, Mandatarul fiind absolvit de orice raspundere legata de acest aspect.

**ART. 6. Mandantul** va respecta toate obligatiile prevazute de legislația in vigoare, de Statutul asociatiei in forma actuala si in orice forma adoptata in viitor de catre Adunarea Generala a membrilor, de Regulamentul de Organizare și Funcționare, de acte și hotărâri ale organelor de conducere ale **Mandatarului**, precum și de alte acte emise de autoritățile competente.

**ART. 7. Mandantul** garantează **Mandatarul** împotriva oricaror acţiuni iniţiate de terţi (membri sau nemembri) cu privire la caracterul legal al repertoriul declarat de acesta şi al drepturilor sale asupra repertoriului, garantează veridicitatea informatiilor si documentelor inaintate **Mandatarului**. **Mandatarul** nu este obligata sa verifice acuratetea, corectitudinea oricaror date, informatii sau documente primite de la **Mandant** si nici sa detecteze orice erori sau neconcordante in datele, informatiile sau documentele furnizate catre **Mandatar**. In acest sens, **Mandantul** este raspunzator pentru orice atingeri si prejudicii aduse drepturilor si patrimoniilor unor terte persoane ca urmare a actiunilor intreprinse de **Mandatar** in baza declaratiilor, documentelor si informatiilor transmise de **Mandant, Mandatarul** fiind exonerat de orice raspundere cu privire la acestea.

**ART. 8.** În cazul în care se solicită de către **Mandatar, Mandantul** va fi obligat să probeze temeiul în baza căruia consideră că este persoana în drept în ceea ce priveşte fonogramele/titlurile declarate în repertoriu, prezentând documente scrise prin care să demonstreze calitatea de producător/titular al fonogramelor/titlurilor în cauză. Neindeplinirea prezentei obligatii atrage exonerarea de raspundere a **Mandatarului** pentru neexecutarea prezentului contract, **Mandatarul** fiind în drept să nu repartizeze sumele aferente repertoriului declarat, dar neprobat de titularul de drepturi.

**CAP. II DREPTURILE ŞI OBLIGAŢIILE MANDATARULUI**

**ART. 9.** **Mandatarul** este obligat să execute mandatul ce i s-a încredinţat, în conditiile stabilite de **mandant** si anume sa desfasoare activitatea de gestiune colectiva a drepturilor patrimoniale conexe aferente tuturor fonogramelor ce apartin SC................................................, si sunt declarate de aceasta ca apartinand propriului repertoriu, sa colecteze si sa repartizeze súmele generate de utilizarea acestor fonograme in termenele si conditiile stabilite de legislatia in vigoare si Statutul asociatiei.

**ART. 10**. **Mandatarul** nu poate intra în nici o activitate sau tranzacţie în afara limitelor mandatului acordat.

**ART. 11.** **Mandatarul** este exonerat de orice raspundere cu privire la eventualele atingeri aduse drepturilor conexe ale titularilor și asupra eventualelor prejudicii cauzate terților ca urmare a neîndeplinirii sau îndeplinirii necorespunzatoare de către Mandant a obligațiilor prevazute in prezentul Contract**.**

**ART. 12. Mandatarul** raportează despre tot ceea ce a primit din puterea mandatului, chiar şi atunci când ceea ce a primit nu se cuvine **mandantului**.

**ART. 13. Mandatarul** are dreptul să-şi deducă toate cheltuielile făcute pentru îndeplinirea mandatului din sumele gestionate, în limita celor prevăzute în Statutul de funcţionare al asociatiei şi de reglementările legale în materie.

**Art. 14.** **Mandatarul** prelucreaza date cu caracter personal apartinand reprezentantilor legali si/sau salariatilor **Mandantului**, precum nume si prenume, functia, nr. telefon, email, in scopul executarii prezentului Contract si al derularii comunicarilor comerciale dintre Parti, dar si nume de utilizator, parola, IP, tip browser folosit, tipul device-ului, in situatia in care **Mandantul** isi creaza un cont in Platforma Online pusa la dispozitie de catre **Mandatar** si in care **Mandantul** poate vedea repartitiile sale.  **Mandantul** este singurul responsabil pentru informarea salariatilor si reprezentantilor sai sau pentru obtinerea consimtamantului acestora, daca acest lucru este impus de dispozitiile legale, cu privire la aceasta prelucrare.

Temeiul juridic al prelucrarii datelor este, in principal interesul legitim al UPFR (art. 6 alin. 1 lit. f) din Regulamentul 679/2016, dar si necesitatea indeplinirii obligatiilor legale ale UPFR (art. 6 alin. 1 lit.c), precum emiterea facturilor pentru Utilizator. Datele pe care **Mandatarul** le colecteaza vor fi prelucrate pe perioada derularii relatiilor contractuale si dupa aceasta, pe perioada necesara apararii drepturilor sale in cazul unei situatii litigioase, sau pe perioada impusa de dispozitiile financiar-contabile. La datele personale au acces salariatii **Mandatarului**, precum si furnizorul Platformei Online pusa la dispozitia **Mandantului** de catre **Mandatar**. Datele personale vor putea fi dezvaluite autoritatilor publice de control sau instantelor judecatoresti, in cazul unui litigiu. Intrucat **Mandatarul** doreste ca datele pe care le prelucreaza sa fie actualizate, **Mandantul** se obliga sa informeze **Mandatarul** despre orice schimbari intervenite asupra acestora, **Mandatarul** neavand nicio raspundere pentru utilizarea unor date neactualizate.

**Art. 15.** Intrucat si **Mandantul** are acces si prelucreaza date personale apartind reprezentantilor sau salariatilor **Mandatarului**, precum nume si prenume, functia, email, telefon, in scopul derularii comunicarilor comerciale, **Mandantul** are obligatia de a implementa toate masurile tehnice si organizatorice pentru asigurarea securitatii acestor date, avand dreptul de a le utiliza exclusiv in scopurile mentionate in acest Contract.

**CAP. III. INCETAREA MANDATULUI**

**ART. 16. Mandatul** inceteaza prin:

1. revocarea sa de catre mandant;
2. renuţarea mandatarului la mandat;
3. falimentul mandantului sau dizolvarea ori lichidarea mandatarului.

**ART. 17**. Incetarea mandatului indiferent de situaţiile în care s-a produs se va face în urma unei notificări scrise.

**ART. 18.** Incetarea mandatului, nu absolvă părţile de obligaţiile ce le revin până la lichidarea lor.

**CAP. IV. DISPOZIŢII FINALE**

**ART. 19.**Prezentul contract este valabil pe intreaga durata de functionare a **Mandatarului** sau până la data când una din părţi notifică încetarea lui.

**ART. 20.**Orice neînţelegere în îndeplinirea prezentului contract se soluţionează pe cale amiabilă.

**ART. 21.** In cazul când în executarea contractului, una din părţi a creat prejudicii importante, celeilalte părţi, aceasta din urmă este în drept să apeleze la instanţa de judecată, competenta apartinand instantei de la sediul **UPFR.**

**MANDANT MANDATAR**